Document ID: 32006D0330

KOMMISSIONENS BESLUTNING
af 5. april 2006
om ændring af beslutning 2005/432/EF om dyre- og folkesundhedsbetingelser og standardcertifikater for import fra tredjelande af kødprodukter til konsum og om ophævelse af beslutning 97/41/EF, 97/221/EF og 97/222/EF
(meddelt under nummer K(2006) 1319)
(EØS-relevant tekst)
(2006/330/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (1), særlig artikel 10, stk. 2, litra c),
under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (2), særlig artikel 8, indledningen, artikel 8, nr. 1), første afsnit, artikel 8, nr. 4), artikel 9, stk. 2, litra b), og artikel 9, stk. 4, litra b) og c), og
ud fra følgende betragtninger:
(1)
Ved Rådets beslutning 79/542/EØF af 21. december 1976 om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød (3) er der fastsat dyresundhedsmæssige betingelser for import til Fællesskabet af levende dyr undtagen dyr af hestefamilien og for import af fersk kød af sådanne dyr undtagen tilberedt kød.
(2)
Ved Kommissionens beslutning 2005/432/EF (4) er der fastsat dyre- og folkesundhedsbetingelser for import til Fællesskabet af sendinger af visse kødprodukter, herunder lister over tredjelande og dele af tredjelande, hvorfra import af disse produkter er tilladt. Ved samme beslutning er der fastsat standardfolke- og dyresundhedscertifikater og bestemmelser om, hvilken behandling produkterne skal underkastes.
(3)
Det er nødvendigt at sikre den rette overensstemmelse med den regionalisering, der er foretaget for visse tredjelande, navnlig Brasilien, Namibia og Sydafrika, for så vidt angår import af fersk kød til Fællesskabet, for at sikre, at kød anvendt i kødprodukter ikke kommer fra dyr fra bedrifter, der er omfattet af restriktioner på grund af sygdom, samt for at fastsætte klare regler for anvendelse af slagtebiprodukter i visse kødprodukter og præcisere betingelserne for anvendelse af kød af fuglevildt i kødprodukter.
(4)
Serbien og Montenegro er en statsunion af to republikker med hver sit toldområde. De bør derfor opføres separat på listen over tredjelande og dele af tredjelande, hvorfra import af kødprodukter er tilladt.
(5)
Beslutning 2005/432/EF bør derfor ændres i overensstemmelse hermed.
(6)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 2005/432/EF foretages følgende ændringer:
1)
Artikel 4 affattes således:
»Artikel 4
Dyresundhedsbetingelser vedrørende kødprodukters oprindelse og behandling
Under forudsætning af at betingelserne vedrørende oprindelsen og behandlingen af kødprodukterne som omhandlet i bilag I, punkt 1 og 2, er opfyldt, tillader medlemsstaterne import af kødprodukter med oprindelse i følgende tredjelande eller dele af tredjelande:
a)
for så vidt angår kødprodukter, der ikke er omfattet af krav om en særlig behandling som omhandlet i bilag I, punkt 2, litra a), nr. ii), de i del 2 i bilag II angivne tredjelande og de i del 1 i samme bilag angivne dele af tredjelande
b)
for så vidt angår kødprodukter, der er omfattet af krav om en særlig behandling som omhandlet i bilag I, punkt 2, litra a), nr. ii), de i del 2 og 3 i bilag II angivne tredjelande og de i del 1 i samme bilag angivne dele af tredjelande.«
2)
Bilag I, II og III erstattes af teksten i bilaget til nærværende beslutning.
Artikel 2
Denne beslutning anvendes fra den 1. juli 2006.
Folke- og dyresundhedscertifikater udstedt inden datoen for anvendelse af denne beslutning kan dog anvendes indtil den 1. oktober 2006.
Artikel 3
Denne beslutning er rettet til medlemsstaterne.
Udfærdiget i Bruxelles, den 5. april 2006.

Labels: 0
3
17
5